Cape Race

Cape Race on maantieteellinen piste Kanadassa Newfoundlandin provinssissa sijaitsevan Avalonin niemimaan kaakkoisnurkassa. Nimen arvellaan juontuvan alkuperäisestä portugalinkielisestä nimestä "Raso". 

Cape Race ilmestyi 1500-luvun alussa karttoihin nimellä Cape Raso, joka taas saattaa juontua samannimisestä niemestä Tagusjoen suulla Portugalissa. Paikalla sijaitsee myös majakka, joka tuli tunnetuksi vastaanotettuaan RMS Titanicin hätäkutsun.

 Lähteet 

Luokka:Newfoundland ja Labradorin maantiede